70 beseer ná piranhas aanvalPalometa-vis Minstens 70 mense is beseer nadat vleisetende visse hulle in ŉ rivier in Argentinië aangeval het. Sewe kinders het gedeeltes van hul vingers en tone verloor. Frederico Cornier, direkteur van lewensredders, het Donderdag gesê duisende mense het Woensdag in die Parana-rivier in Rosario afgekoel. Sommige van die swemmers het oor bytmerke aan hul hande en voete begin kla. Cornier het die aanval op die palometa, ŉ tipe piranha, blameer. Die palometa is ŉ groot vis met skerp tande wat maklik byt. Alberto Manino, ŉ paramedikus, het gesê van die kinders wat hy behandel het, het vingers verloor. Hy het aan die Todo Noticias-kanaal gesê van die stad se strande is gesluit, maar dit was so warm dat mense binne ŉ halfuur weer begin swem het.